Presidenti në replika të ndezura me Senatorin Corker
Replikat me senatorin me peshë republikan kanë marrë ngjyrime personale, të shoqëruara edhe me ofendime të ulëta
Presidenti Trump e acaroi më tepër dje një debat që po zhvillon përmes Twitterit me Bob Corker, një senator i fuqishëm republikan, i cili ka thënë më parë se me temperamentin që ka dhe fjalorin që përdor, Donald Trumpi mund të shkaktojë luftën e tretë botërore. Presidenti u përgjigj duke e vënë në lojë Senatorin Corker nga që është i shkurtër me gjatësi. Presidenti u vë shpesh epitete kundërshtarëve. Dje në Twitter ai postoi një koment ku i referohet Senatorit Corker si “Liddle Bob Corker” – I Vogli Bob Corker, pasi senatori tha në një intervistë se presidenti po sillet sikur është në një emision televiziv të tipit “reality show” dhe se “me komentet e tij mund ta çojë vendin në luftën e tretë botërore”. Në gusht, Bob Corker, i cili është Kryetar i Komisionit për Marrëdhënie me Jashtë i bëri thirrje Trumpit të dëshmonte më shumë stabilitet dhe kompetencë. Javën e kaluar senatori u shpreh për zyrtarët kryesorë të administratës se janë një mburojë e rëndësishme nga natyra e paqëndrueshme e presidentit. tha senatori. Zoti Corker është figurë me peshë në Uashington. thotë analistja Molly Reynolds. Por komentet e tij në adresë të Donald Trumpit si president dhe si individ kanë shtangur disa vëzhgues në Uashington: thotë analisti Matthew Dallek i Universitetit "George Washington". Kritikat siç duket e kanë irrituar presidentin, i cili u hodh në sulm të dielën duke shkruar në Twitter se Bob Corker i ishte lutur ta mbështeste për t’u rizgjedhur, por më pas kishte vendosur të mos vinte kandidaturë, pasi “nuk kishte këllqe të konkurronte”. Më pas ai e fajësonte senatorin si një ndër përgjegjësit për “marrëveshjen tmerrësisht të keqe me Iranin”. Senatori, i cili ka njoftuar se do të shkëputet nga politika vitin e ardhshëm, u përgjigj, duke e cilësuar Shtëpinë e Bardhë nën Trumpin si një “çerdhe me fëmijë të rritur”. Ligjvënës të tjerë republikanë kanë qëndruar jashtë këtij shkëmbimi replikash: shprehet Senatori republikan Chuck Grassley. Disa republikanë i kanë sugjeruar presidentit të heqë dorë nga komentet në median sociale. thotë John Feehery i Partisë Republikane. Por Presidenti Trump shprehet me vetëbesim në udhëheqjen e tij: Presidentit i duhet unitet në radhët e republikanëve për të realizuar reformën në sistemin fiskal dhe objektiva të tjera të rëndësishme në programin e tij. Edhe para se të fillonte replika e fundit me presidentin, Senatori Corker është shprehur me kritika ndaj projekt-buxhetit të presidentit që do të thellonte borxhin kombëtar.